
Parlamentul  României

Camera  Deputaţilor
	COMISIA PENTRU MUNCĂ ŞI PROTECŢIE SOCIALĂ

Nr. 27/  72 / 14 iunie  2010


	COMISIA PENTRU SĂNĂTATE ŞI   FAMILIE

         Nr. 28/ 182 /  9 iunie  2010                                      




BIROULUI PERMANENT

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea şi completarea Ordonanţei de urgenţă a Guvernului nr. 148/2005 privind susţinerea familiei în vederea creşterii copilului (PLx 30/2010). Propunerea legislativă menţionată a fost respinsă de Senat în şedinţa din 8 februarie 2010 în calitate de primă Cameră sesizată  şi  trimisă Comisiei pentru sănătate şi familie şi Comisiei pentru muncă şi protecţie socială pentru examinare, în fond, cu adresa  nr.PLx 30 din 15 februarie 2010, Camera Deputaţilor fiind Cameră decizională. 
La întocmirea raportului, comisiile au avut în vedere avizul Consiliului Legislativ nr.1099/29.09.2010, punctul de vedere negativ al Guvernului nr.2613 din 13.10.2009, avizul Comisiei juridice, de disciplină şi imunităţi nr. Plx 30 din 03.03.2010, avizul Comisiei pentru buget, finanţe şi bănci nr.22/64/23.02.2010, avizul Comisiei pentru egalitate de şanse pentru femei şi bărbaţi nr.37/190/03.03.2010.
În raport de obiectul şi conţinutul său, propunerea legislativă  face parte din categoria legilor organice în conformitate cu prevederile articolului 73 din Constituţia României, republicată.

              PREŞEDINTE,                                     
  PREŞEDINTE,                                                     

           Victor Paul Dobre


            Rodica Nassar

RAPORT COMUN
asupra propunerii legislative pentru modificarea şi completarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului  (PLx 30/2010)
În conformitate cu prevederile art.95 din Regulamentul Camerei Deputaţilor,  Comisia pentru sănătate şi familie şi Comisia pentru muncă şi protecţie socială au fost sesizate, prin adresa nr. Plx 30 din 15 februarie 2010, cu dezbaterea pe fond, în procedură obişnuită, a propunerii legislative pentru modificarea şi completarea Ordonanţei de urgenţă a Guvernului nr. 148/2005 privind susţinerea familiei în vederea creşterii copilului. Propunerea legislativă a fost respinsă de Senat în şedinţa din 8 februarie 2010, în calitate de primă Cameră sesizată.

La întocmirea prezentului raport , Comisia pentru sănătate şi familie şi Comisia pentru muncă şi protecţie socială au avut în vedere:

· avizul favorabil al Consiliului Legislativ (nr. 1099/29.09.2009)

· avizul favorabil al Comisiei pentru buget, finanţe şi bănci (nr.22/64/23.02.2010)

· avizul negativ al Comisiei juridice, de disciplină şi imunităţi (nr.31/72/03.03.2010)

· avizul favorabil al Comisiei pentru egalitatea de şanse pentru femei şi bărbaţi (nr.37/190/03.03.2010)

· punctul de vedere negativ al Guvernului (nr. 2613/13.10.2009).

Propunerea legislativă are ca obiect de reglementare completarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr. 7/2007, cu modificările şi completările ulterioare, în sensul acordării concediului şi indemnizaţiei lunare pentru creşterea copilului în vârstă de până la 2 ani sau în cazul copilului cu handicap, de până la 3 ani, persoanelor care au o vechime în muncă de cel puţin 10 ani, dar care nu au stagiu complet de cotizare în ultimele 12 luni anterioare naşterii copilului.


Comisia pentru muncă şi protecţie socială a hotărât,cu unanimitate de voturi, în şedinţa din 4 mai 2010, respingerea propunerii legislative pentru modificarea şi completarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului(Plx 30/2010).La lucrările comisiei au participat 19 deputaţi din totalul de 19 membri ai comisiei.

Comisia pentru sănătate şi familie a dezbătut propunerea legislativă în şedinţa din 8 iunie 2010 la care au participat 18 deputaţi din cei 18 membri ai comisiei. Comisia pentru sănătate şi familie a hotărât cu 8 voturi pentru, 6 împotrivă şi o abţinere, respingerea propunerii legislative pentru modificarea şi completarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului(Plx 30/2010).
Comisiile propun Plenului Camerei Deputaţilor respingerea iniţiativei legislative din  următoarele considerente :


- aplicarea propunerii legislative ar crea discriminări între diferite categorii de persoane care nu îndeplinesc condiţiile impuse de Ordonanţa de urgenţă a Guvernului nr.148/2005, dar care au o vechime în muncă de până la 9 ani şi 11 luni. Aceste persoane ar trebui să aibă aceleaşi şanse la concediu şi indemnizaţie pentru creşterea copilului ca şi cele care au cel puţin 10 ani vechime în muncă;

- prevederile Ordonanţei de urgenţă a Guvernului nr.148/2005 referitoare la acordarea concediului şi indemnizaţiei pentru creşterea copilului nu sunt restrictive, în sensul că cele 12 luni de venituri profesionale pot fi constituite integral şi din perioade asimilate. Astfel, persoanele care îşi pierd pe o anumită perioadă calitatea de salariat, pot să beneficieze de indemnizaţii de şomaj sau de alte indemnizaţii care se iau în calcul la stabilirea dreptului la concediu şi la indemnizaţia pentru creşterea copilului.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.
La dezbaterile Comisiei pentru sănătate şi familie au participat, în conformitate cu prevederile art.55 din Regulamentul Camerei Deputaţilor, republicat, doamna Lăcrămioara Horcheş, director general , Ministerul Muncii, Familiei şi Protecţiei Sociale

La dezbaterile Comisiei pentru muncă şi protecţie socială au participat, în conformitate cu prevederile art.55 din Regulamentul Camerei Deputaţilor, republicat:

· d-na Mariana Nedelcu – Secretar de Stat, Ministerul Muncii, Familiei şi Protecţiei Sociale

· dl Gabriel Cristian Alexe – preşedintele Autorităţii Naţionale pentru Protecţia Familiei şi a Drepturilor Copilului

· d-na Ioana Hanganu-Cucu – consilier, Ministerul Finanţelor Publice.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,



                   PREŞEDINTE,



Victor Paul Dobre
                                       Rodica Nassar
SECRETAR,                                                             SECRETAR,
Kerekes Karoly                                                        Ion Burnei
Şef serviciu, 

 Elena MESAROŞ
Întocmit,

Expert parlamentar Sorina Steliana SZABO                                        Consilier parlamentar Florin Danciu                          
                                                                                                             Consultant  parlamentar Cristina Bologan

